Antapusnės ežeras
Antapusnės ežeras – ežeras rytų Lietuvoje, Molėtų rajono pietvakariuose, apie 6,5 km į šiaurę nuo Giedraičių, 2,5 km į pietvakarius nuo Ambraziškių. Ilgis pietvakarių-šiaurės rytų kryptimi 1,12 km, plotis iki 0,5 km. Altitudė 156,9 m. Giliausia vieta siekia 5,5 m. Kranto linija gan vingiuota. Pietinis ir šiaurrytinis krantai aukšti, kiti – žemesni, vietomis pelkėti. Šiaurinė pakrantė apaugusi miškeliais, kitose pakrantėse daugiausia plyti pievos, pelkės. Į ežerą suteka 4 upeliai, o šiaurėje išteka Pusnė (Širvintos baseinas). Prie Antapusnės ežero įsikūrę kaimai: Antapusnė, Paežeriai. Veikia kaimo turizmo sodyba.